
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός λατομικών περιοχών στο Νομό Ιωαννίνων 
για την εγκατάσταση λατομείων αδρανών υλικών... 1 

Τήρηση Βιβλίων και Στοιχείων στα Μέλη του Χρηματι¬ 
στηρίου Παραγώγων Αθηνών (ΧΠΑ) και της Εταιρεί¬ 
ας Εκκαθάρισης Συναλλαγών επί Παραγώγων 

(ΕΤ.Ε.Σ.Ε.Π.)...;■■·· 2 

Έλεγχος της γνωστοποιηθείσας συγκέντρωσης βάσει 
του άρθρου 4β του Ν. 703/77, όπως ισχύει, η οποία 
λαμβάνει χώρα βάσει της από 23.11.1998 σύμβασης 
πώλησης και μεταβίβασης στην εταιρεία δΟΗΙΝ 
ΒΙΟΜΕΩΙΟΑ 5ρΑ του συνόλου των μετοχών της ε¬ 
ταιρείας ΟΟΒΕ ΟΑΒΟΙΟνΑδΟΙΙΕΑΒ ΙΝΟ καθώς και 
επιλεγμένων παγίων στοιχείων των εταιρειών ΟΟΒΕ 
ΙΑΒΟΒΑΤΟΒΙΕ3 ΙΤΩ, ΟΑΜΒΒΟ ΟιπόΗ, ΟΟΒΕ 5.Α. 
κ.λπ., που απαρτίζουν τον τομέα καρδιαγγειακών 
προϊόντων ΟΟΒΕ Ον του ομίλου επιχειρήσεων της ε¬ 
ταιρείας ΟΑΜΒΒΟ ΑΒ. 3 

ΑΠΟΦΑΣΕΙ Σ 

Αριθ. ΔΒΕΑ/948/ΦΛ23.1 (1) 

Καθορισμός λατομικών περιοχών στο Νομό Ιωαννίνων για 
την εγκατάσταση λατομείων αδρανών υλικών. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 2218/1994 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτοδιοίκηση και την Περιφέρεια και άλλες διατά¬ 
ξεις». 

2. Το Ν. 2240/1994 «Συμπλήρωση διατάξεων για τη Νο¬ 
μαρχιακή Αυτοδιοίκηση και άλλες διατάξεις». 

3. Τις διατάξεις του Ν. 1428/1984, όπως τροποποιήθηκε, 
αντικαταστάθηκε και συμπληρώθηκε με τις διατάξεις του 
Ν. 2115/1993 και ειδικότερα τις διατάξεις της παρ. 2 του 
άρθρου 3 του Ν. 2115/1993. 

4. Το Ν. 2702/1999 «Διάφορες ρυθμίσεις του Υπουργείου 
Ανάπτυξης», ΦΕΚ 70/Α/7.4.1999, με το οποίο παρατείνεται 
η προθεσμία για τον καθορισμό λατομικών περιοχών κα¬ 
θώς και του χρόνου ισχύος των ήδη καθορισμένων λατομι¬ 
κών περιοχών που δεν ενεργοποιήθηκαν. 


5. Τις Α.Π. Δ10/βφ68/οικ. 7845 Α.Π. Δ 10/Β/φ6.12 Γεν/οικ. 
8167 εγκυκλίους του Υπουργείου Ανάπτυξης. 

6. Την Α.Π/ΔΒΕΑ/802/ΦΛ 23.1/18.6.1999 απόφαση του 
Νομάρχη Ιωαννίνων με την οποία συγκροτήθηκε η προβλε- 
πόμενη από το Νόμο επιτροπή καθορισμού των λατομικών 
περιοχών. 

7. Την από 9.7.1999 (ΑΠ/ΔΒΕΑ/941/13.7.1999) έκθεση 
της επιτροπής καθορισμού λατομικών περιοχών, σύμφωνα 
με την οποία από τις περιοχές που ερευνήθηκαν προκειμέ- 
νου να διαπιστωθεί αν πληρούν, αφενός, τις προϋποθέσεις 
του Νόμου και αφετέρου τη δυνατότητα να καλύψουν ε- 
παρκώς τις επιτακπκές ανάγκες του λεκανοπεδίου Ιωαννί¬ 
νων και της ευρύτερης περιοχής σε αδρανή υλικά, εγκρί- 
θηκε ομόφωνα η θεσμοθέτηση ως λατομικής περιοχής, χώ¬ 
ρος στη θέση Κουρί - Κοφτερό - Εικόνες του Δημοτικού 
Διαμερίσματος Ζωοδόχου Ιωαννίνων του Δήμου Πασσα- 
ρώνος Ν. Ιωαννίνων έκτασης 1.577.182,00 μ 2 . 

8. Την Α.Π./9/75/15.7.1999 απόφαση του Νομαρχιακού 
Συμβουλίου με την οποία εγκρίθηκε από το Νομαρχιακό 
ό ργανο ο παραπάνω χώρος για τη θεσμοθέτησή της ως λα¬ 
τομική περιοχή, αποφασίζουμε: 

Α. Καθορίζουμε και θεσμοθετούμε ως λατομική περιοχή 
την παρακάτω περιγραφόμενη έκταση που βρίσκεται στη 
θέση «Κουρί - Κοφτερό - Εικόνες» Δημοτικού Διαμερίσμα¬ 
τος Ζωοδόχου, Δήμου Πασσαρώνος Ν. Ιωαννίνων, εμβα- 
δού Ε= 1.577.182,00 τ.μ., η οποία προσδιορίζεται με αζι- 
μουθιακές συντεταγμένες, εξαρτημένες από το Εθνικό Τρι¬ 
γωνομετρικό δίκτυο ως εξής: 

ΚΞ.Φ.Χ 1:5.000 ΙΩΑΝΝΙΝΑ 

φ = 39 45' 

I = -2 45' 

ΣΥΝΤΕΤΑΓΜΕΝΕΣ ΚΟΡΥΦΩΝ ΛΑΤΟΜΙΚΗΣ ΠΕΡΙΟΧΗΣ 
(Κ.Φ.Χ. 39 45' -2 45') 


α/α 

X 

Ψ 

1 

-19075,00 

-6930,00 

2 

-19342,00 

-6586,00 

3 

-19409,08 

-6619,43 

4 

-19446,28 

-6544,32 

5 

-19645,78 

-6649,16 

6 

-19680,00 

-6580,00 

7 

-20450,00 

-6525,00 

8 

-21030,00 

-6875,00 

9 

-21330,00 

-7190,00 

10 

-21150,00 

-7657,00 

11 

-21137,00 

-7563,00 

12 

-21119,20 

-7537,00 

13 

-21088,00 

-7494,00 

14 

-21070,00 

-7500,00 

15 

-21053,00 

-7497,00 

16 

-20965,00 

-7431,00 

17 

-20895,45 

-7420,38 

18 

-20867,00 

-7457,00 

19 

-20829,00 

-7454,74 

20 

-20770,00 

-7465,00 

21 

-20774,00 

-7414,50 

22 

-20720,00 

-7376,00 

23 

-20632,75 

-7306,67 

24 

-20494,60 

-7320,87 

25 

-20354,03 

-7410,13 

26 

-19720,00 

-7600,00 


Εμβαδόν Λατομικής έκτασης Ε = 1.577.182, Μ2 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να κοινοποιηθεί στις αρμόδιες υπηρεσίες. 

Ιωάννινα, 22 Ιουλίου 1999 

Ο Νομάρχης 
ΝΙΚΟΛΑΟΣ ΖΑΡΜΠΑΛΑΣ 

-♦- 

( 2 ) 

Τήρηση Βιβλίων και Στοιχείων στα Μέλη του Χρηματιστη¬ 
ρίου Παραγώγων Αθηνών (ΧΠΑ) και της Εταιρείας Εκ¬ 
καθάρισης Συναλλαγών επί Παραγώγων (ΕΤ.Ε.Σ.Ε.Π.). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 163/6.7.1999, θέμα 7) 

Αφού έλαβε υπόψη: 

1. Τις διατάξεις των άρθρων 14 και 31 παρ. 2περ. δ'του 
Ν. 2533/97. 

2. Την απόφαση 152/2.3.99/θέμα 8 (ΦΕΚ Β' 741/19.5.99) 
«Τήρηση βιβλίων και στοιχείων από τα Μέλη του Χρηματι¬ 
στηρίου Παραγώγων Αθηνών (ΧΠΑ) και της Εταιρείας Εκ¬ 
καθάρισης Συναλλαγών επί Παραγώγων (ΕΤΕΣΕΠ)». 

3. Το υπ’ αριθμ. 2854/2.7.99 έγγραφο της Α.Ε. Χρηματι¬ 
στήριο Παραγώγων Αθηνών (ΧΠΑ) ως και το απόσπασμα 
πρακτικών της από 1.7.99 συνεδρίασης του Δ.Σ. του ΧΠΑ. 

4. Το υπ’ αριθμ. 1220/2.7.99 έγγραφο της Α.Ε. Εταιρεία 
Εκκαθάρισης Συναλλαγών επί Παραγώγων (ΕΤ.Ε.Σ.Ε.Π.) 
ως και το απόσπασμα πρακτικώντης από 1.7.99 συνεδρία¬ 
σης του Δ.Σ. του ΕΤ.Ε.Σ.Ε.Π. 

5. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», όπως ισχύει, αποφασίζει ομόφωνα: 

ΚΕΦΑΛΑΙΟ Α' 

Στοιχεία που πρέπει να τηρούνται για τις εντός 
κύκλου συναλλαγές 

Άρθρο 1 

Στοιχεία για συναλλαγές σε συμβάσεις υπό 
προθεσμία (ίυΐυι-θε) 

1. Για τις εντός κύκλου συναλλαγές σε συμβάσεις υπό 
προθεσμία (ίυίυΓθδ) τα Μέλη οφείλουν να τηρούν τα εξής 
στοιχεία: 

α. Διπλότυπο πινακίδιο παραγγελιών (Μέλη του ΧΠΑ) 

β. Διπλότυπο πινακίδιο συναλλαγών (Μέλη της 
ΕΤ.Ε.Σ.Ε.Π.) 

2. Τα διπλότυπα πινακίδια είναι αριθμημένα κατ’ αύξοντα 
αριθμό. 


Άρθρο 2 

Διπλότυπο πινακίδιο παραγγελιών σε συμβάσεις 
υπό προθεσμία 

1. Στα διπλότυπα πινακίδια παραγγελιών τα Μέλη του 
ΧΠΑ αναγράφουν όλες τις εντολές που λαμβάνουν προς 
σύναψη χρηματιστηριακής συναλλαγής εντός κύκλου. Συ¬ 
γκεκριμένα, στο πρώτο αντίτυπο και στο στέλεχος κάθε πι¬ 
νακιδίου αναγράφονται τα εξής: 

ί. Το ονοματεπώνυμο του παραγγελέα 
ϋ. Το είδος της παραγγελίας 
ίϋ. Η ημερομηνία και η ώρα λήψης της παραγγελίας 
ίν. Το Μέλος της ΕΤ.Ε.Σ.Ε.Π. που έχει ορισθεί για την εκ¬ 
καθάριση της συναλλαγής 

ν. Το ανώτατο ή κατώτατο όριο ή το εύρος τιμής, ο αριθ¬ 
μός συμβολαίων, καθώς και ο χρονικός περιορισμός που 
τυχόν θα ορίσει ο παραγγελέας για την εκτέλεση της συ¬ 
ναλλαγής. 

2. Το πινακίδιο υπογράφεται από εξουσιοδοτημένο εκ¬ 
πρόσωπο του Μέλους και εφόσον το ζητήσει το Μέλος, το 
υπογράφει και ο παραγγελέας. Το πινακίδιο παραμένει στο 
Μέλος, τίθεται δε στη διάθεση του παραγγελέα. 

Άρθρο 3 

Διπλότυπο πινακίδιο συναλλαγών σε συμβάσεις 
υπό προθεσμία 

1. Στα διπλότυπα πινακίδια συναλλαγών, τα Μέλη της 
ΕΤ.Ε.Σ.Ε.Π. αναγράφουν όλες τις εκτελεσθείσες εντός κύ¬ 
κλου χρηματιστηριακές συναλλαγές που τους έχουν διαβι- 
βασθεί προς εκκαθάριση. Συγκεκριμένα στο πρώτο αντίτυ¬ 
πο και στο στέλεχος του πινακιδίου αναγράφονται τα εξής: 

ί. Το ονοματεπώνυμο του παραγγελέα. 
ϋ. Ο αριθμός λογαριασμού του παραγγελέα στην Τράπε¬ 
ζα Θεματοφυλακής. 

ίϋ. Το Μέλος του Χ.Π.Α. που διαβίβασε τη δήλωση βουλή- 
σεως. 

ίν. Η ημερομηνία κατάρτισης της συναλλαγής, 
ν. Το είδος της συναλλαγής. 

νί. Ο αριθμός διαβίβασης της δήλωσης βουλήσεως, ό¬ 
πως αυτός δίνεται από το σύστημα ΟΑΣΗΣ. 

νϋ. Ο αριθμός της συναλλαγής, όπως αυτός δίνεται από 
το σύστημα ΟΑΣΗΣ. 

νίϋ. Η τιμή στην οποία καταρτίστηκε η συναλλαγή, 
ίχ. Ο αριθμός των συμβολαίων για τα οποία καταρτίστηκε 
η συναλλαγή. 

χ. Η προμήθεια που οφείλει ο παραγγελέας για την κα¬ 
τάρτιση της συναλλαγής. 

χί. Τα βασικά στοιχεία ανά κατηγορία σύμβασης που θα 
επιτρέπουν κατ’ ελάχιστο να προσδιορισθούν η υποκείμε¬ 
νη αξία ή το περιουσιακό στοιχείο αναφοράς, η ημερομη¬ 
νία λήξης της συμβάσεως και η προθεσμία εκπλήρωσης 
των αμοιβαίων υποχρεώσεων. 

2. Το πινακίδιο συμπληρώνεται την ημέρα σύναψης της 
συναλλαγής και υπογράφεται από εξουσιοδοτημένο εκ¬ 
πρόσωπο του Μέλους. Το πρώτο αντίτυπο διαβιβάζεται με 
κατάλληλο μέσο στον παραγγελέα εντός της επόμενης ερ¬ 
γάσιμης ημέρας από την ημέρα της συναλλαγής, ενώ το 
στέλεχος παραμένει στο Μέλος της ΕΤ.Ε.Σ.Ε.Π. 

Άρθρο 4 

Στοιχεία για συναλλαγές σε δικαιώματα προαίρεσης 
(ορίίοηε) 

1. Για τις εντός κύκλου συναλλαγές σε δικαιώματα προ- 

αίρεσης τα Μέλη οφείλουν να τηρούν τα εξής στοιχεία: 
α. Διπλότυπο πινακίδιο παραγγελιών (Μέλη του Χ.Π.Α.) 
β. Διπλότυπο πινακίδιο συναλλαγών (Μέλη της 
ΕΤ.Ε.Σ.Ε.Π.) 

2. Τα διπλότυπα πινακίδια είναι αριθμημένα με αύξοντα 
αριθμό. 

Αρθρο 5 

Διπλότυπο πινακίδιο παραγγελιών σε δικαιώματα 
προαίρεσης 

1. Στα διπλότυπα πινακίδια παραγγελιών τα Μέλη του 
Χ.Π.Α. αναγράφουν όλες τις παραγγελίες που λαμβάνουν 
προς σύναψη χρηματιστηριακής συναλλαγής εντός κύ¬ 
κλου. Συγκεκριμένα στο πρώτο αντίτυπο και στο στέλεχος 
κάθε πινακιδίου αναγράφονται τα εξής: 

ί. Το ονοματεπώνυμο του παραγγελέα. 
ιι. Το είδος της παραγγελίας, 
ϋί. Η ημερομηνία και η ώρα λήψης της παραγγελίας, 
ίν. Το Μέλος της ΕΤ.Ε.Σ.Ε.Π. που έχει ορισθεί για την εκ¬ 
καθάριση της συναλλαγής. 

ν. Το ανώτατο ή κατώτατο όριο ή εύρος τιμήματος δικαι¬ 
ώματος (ρΓθΓπίυπι), ο αριθμός συμβολαίων, καθώς και ο 
χρονικός περιορισμός που τυχόν θα ορίσει ο παραγγελέας 
για την εκτέλεση της συναλλαγής. 

2. Το πινακίδιο υπογράφεται από εξουσιοδοτημένο εκ¬ 
πρόσωπο του Μέλους και, εφόσον το ζητήσει το Μέλος, το 
υπογράφει και ο παραγγελέας. Το πινακίδιο παραμένει στο 
Μέλος, τίθεται δε στη διάθεση του παραγγελέα. 

Άρθρο 6 

Διπλότυπο πινακίδιο συναλλαγών σε δικαιώματα 
προαίρεσης 

1. Στα διπλότυπα πινακίδια συναλλαγών, τα Μέλη της 
ΕΤ.Ε.Σ.Ε.Π. αναγράφουν όλες τις εκτελεσθείσες εντός κύ¬ 
κλου χρηματιστηριακές συναλλαγές σε δικαιώματα προαί¬ 
ρεσης που τους έχουν διαβιβασθεί προς εκκαθάριση. Συ¬ 
γκεκριμένα, στο πρώτο αντίτυπο και στο στέλεχος του πι¬ 
νακιδίου αναγράφονται τα εξής: 
ί. Το ονοματεπώνυμο του παραγγελέα. 

Ν. Ο αριθμός λογαριασμού του παραγγελέα στην Τράπε¬ 
ζα Θεματοφυλακής. 

ϋί. Το Μέλος του Χ.Π.Α. που διαβίβασε τη δήλωση βουλή- 
σεως. 

ίν. Η ημερομηνία κατάρτισης της συναλλαγής, 
ν. Το είδος της συναλλαγής. 

νί. Ο αριθμός διαβίβασης της δήλωσης βουλήσεως, ό¬ 
πως αυτός δίνεται από το σύστημα ΟΑΣΗΣ. 

νϋ. Ο αριθμός της συναλλαγής, όπως αυτός δίνεται από 
το σύστημα ΟΑΣΗΣ, 
νίϋ. Το τίμημα δικαιώματος (ρΓθτηίυτη). 
ίχ. Ο αριθμός συμβολαίων για τα οποία καταρτίστηκε η 
συναλλαγή. 

χ. Η προμήθεια που οφείλει ο παραγγελέας για την κα¬ 
τάρτιση της συναλλαγής. 

χί. Τα βασικά στοιχεία του δικαιώματος προαίρεσης, που 
περιλαμβάνουν ανάλογα με τον τύπο του δικαιώματος τα ε¬ 
ξής: 

α. Για δικαιώματα επί μετοχών και επί δείκτη μετοχών: 

(1) τον τύπο του δικαιώματος (αμερικανικό ή ευρωπαϊκό), 

(2) το είδος δικαιώματος (οαΙΙ/ρυί), 

(3) τις μετοχές ή τον δείκτη των μετοχών τον οποίο αφο¬ 
ρά το δικαίωμα (είδος και ποσότητα), 

(4) το μήνα και το έτος λήξης του δικαιώματος 

(5) Η προκαθορισμένη τιμή εξάσκησης του δικαιώματος 
(δΙι-Ψθ ρποθ). 


β. Γ ια δικαιώματα επί άλλων τίτλων ή αξιών, ισοδύναμες 
πληροφορίες που να αντανακλούν επαρκώς τα χαρακτηρι¬ 
στικά των αντίστοιχων χρηματοπιστωτικών προϊόντων. 

2. Το πινακίδιο συμπληρώνεται την ημέρα σύναψης της 
συναλλαγής και υπογράφεται από εξουσιοδοτημένο εκ¬ 
πρόσωπο του Μέλους. Το πρώτο αντίτυπο διαβιβάζεται με 
κατάλληλο μέσο στον παραγγελέα εντός της επόμενης ερ¬ 
γάσιμης ημέρας από την ημέρα της συναλλαγής, ενώ το 
στέλεχος παραμένει στο Μέλος της ΕΤ.Ε.Σ.Ε.Π. 

ΚΕΦΑΛΑΙΟ Β 

Βιβλία που πρέπει να τηρούνται για τις εντός 
κύκλου συναλλαγές 

Άρθρο 7 

Τηρούμενα βιβλία ανεξάρτητα από το είδος 
της συναλλαγής 

Για τις εντός κύκλου συναλλαγές και ανεξάρτητα από το 
είδοςτους,ταΜέλητης ΕΤ.Ε.Σ.Ε.Π. οφείλουν να τηρούντο 
εξής βιβλία: 

α. Αναλυτική κατάσταση περιθωρίων ασφάλισης, 
β. Δελτίο ημερησίων συναλλαγών. 

Άρθρο 8 

Αναλυτική κατάσταση περιθωρίων ασφάλισης 

1. Η αναλυτική κατάσταση περιθωρίων ασφάλισης κα¬ 
ταρτίζεται από τα Μέλη της ΕΤ.Ε.Σ.Ε.Π. ημερησίως. 

Αντίγραφο της κατάστασης αυτής αποστέλλεται καθη¬ 
μερινά στην ΕΤ.Ε.Σ.Ε.Π. 

2. Η αναλυτική κατάσταση απεικονίζει, ανά πελάτη με α¬ 
ναγραφή του κωδικού του, το σύνολο των περιθωρίων α¬ 
σφάλισης που έχει παράσχει ο πελάτης. 

Άρθρο 9 

Δελτίο ημερήσιων συναλλαγών 

1. Το δελτίο ημερησίων συναλλαγών καταρτίζεται από τα 
Μέλη της ΕΤ.Ε.Σ.Ε.Π. σε ημερήσια βάση. 

2. Το δελτίο περιέχει κατά στήλες τα εξής στοιχεία: 

α. Καθέτως: Το είδος των παραγώγων που αποτέλεσαν 
αντικείμενο συναλλαγής και την υποκείμενη αξία. 

Β. Οριζοντίως: 

ί. Τον κωδικό αριθμό του παραγγελέα για λογαριασμό 
του οποίου συνήφθη η συναλλαγή, 
ϋ. Το είδος της συναλλαγής, 
ϋί. Την ποσότητα και την τιμή μονάδας, 
ίν. Την ακριβή ώρα σύναψης της συναλλαγής, 
ν. Τον κωδικό του χρήστη που διαβίβασε τη δήλωση βου¬ 
λήσεως στο σύστημα διαπραγμάτευσης. 

νί, Τον αριθμό διαβίβασης της δήλωσης βουλήσεως, ό¬ 
πως αυτός δίνεται από το σύστημα ΟΑΣΗΣ. 

νϋ. Τον αριθμό συναλλαγής, όπως αυτός δίνεται από το 
σύατημα ΟΑΣΗΣ. 

3. Το δελτίο ημερήσιων συναλλαγών συντάσσεται σε 
τρία αντίτυπα. Το πρώτο παραδίδεται στο Χ.Π.Α. πριν από 
την έναρξη της συνεδρίασης της επόμενης εργάσιμης η¬ 
μέρας, το δεύτερο στο Μέλος του Χ.Π.Α. για λογαριασμό 
του οποίου έγινε η εκκαθάριση της συναλλαγής, ενώ το 
τρίτο αντίτυπο παραμένει στο Μέλος της ΕΤ.Ε Σ.Ε.Π. 

ΚΕΦΑΛΑΙΟ Γ 

Υποχρεώσεις των Μελών ως προς την τήρηση των 
βιβλίων και στοιχείων 

Άρθρο 10 

Υποχρέωση τήρησης των βιβλίων και στοιχείων 
Τα Μέλη του Χ.Π.Α. υποχρεούνται να τηρούν το σύνολο 

των βιβλίων και στοιχείων που αναφέρονται στην παρούσα 
απόφαση, χωριστά από τα βιβλία που τηρούν για τις λοιπές 
δραστηριότητες που ασκούν ως Εταιρίες Παροχής Επεν¬ 
δυτικών Υπηρεσιών. Αυτά τα βιβλία και στοιχεία τηρούνται 
παράλληλα με τα βιβλία και στοιχεία που προβλέπονται α¬ 
πό τον Κώδικα Βιβλίων και Στοιχείων. 

Άρθρο 11 

Τρόπος τήρησης των βιβλίων και στοιχείων 

1. Όλα τα βιβλία που ορίζονται στην παρούσα απόφαση 
τηρούνται χωρίς άγραφα διαστήματα, χάσματα ή παραπο¬ 
μπές στο περιθώριο και θεωρούνται πριν από τη χρησιμο¬ 
ποίησή τους, με ένδειξη ημερομηνίας θεώρησης από το 
Χ.Π.Α. 

2. Επιτρέπεται η τήρηση των βιβλίων με την μορφή μηχα¬ 
νογραφικών καταστάσεων, οι οποίες θεωρούνται με την ί¬ 
δια διαδικασία. 

Αρθρο 12 
Δικαίωμα γνώσης 

Η Επιτροπή Κεφαλαιαγοράς, το Χ.Π.Α. και η ΕΤ.Ε.Σ.Ε.Π. 
έχουν ανά πάσα στιγμή το δικαίωμα να ελέγχουν τα παρα¬ 
πάνω βιβλία και στοιχεία και να λαμβάνουν γνώση των εγ¬ 
γραφών σε αυτά. 

Η απόφαση 152/2.3.99/θέμα 8 (ΦΕΚΒ'741/19.5.99) «Τή¬ 
ρηση βιβλίων και στοιχείων από τα Μέλη του Χρηματιστη¬ 
ρίου Παραγώγων Αθηνών (ΧΠΑ) και της Εταιρίας Εκκαθά¬ 
ρισης Συναλλαγών επί Παραγώγων (ΕΤΕΣΕΠ)» καταργεί- 
ται από τότε που ίσχυσε. 

Από τις διατάξεις της παρούσας δεν προκαλείται δαπάνη 
σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-Φ- 

Απόφ. 61/11/99 (3) 

Έλεγχος της γνωστοποιηθείσας συγκέντρωσης βάσει του 
άρθρου 4β του Ν. 703/77, όπως ισχύει, η οποία λαμβά¬ 
νει χώρα βάσει της από 23.11.1998 σύμβασης πώλησης 
και μεταβίβασης στην εταιρεία 30ΗΙΝ ΒΙΟΜΕϋΙΟΑ 3ρΑ 
του συνόλου των μετοχών της εταιρείας ΟΟΒΕ ΟΑΒ- 
ϋΙΟνΑδΟυΐΑΗ ΙΝΩ καθώς και επιλεγμένων παγίων 
στοιχείων των εταιρειών ΟΟΒΕ ΓΑΒΟΒΑΤΟΒΙΕ5 Ι_ΤΟ, 
ΟΑΜΒΒΟ ΟπιόΗ, ΟΟΒΕ 5.Α. κ.λπ., που απαρτίζουν τον 
τομέα καρδιαγγειακών προϊόντων ΟΟΒΕ Ον του ομίλου 
επιχειρήσεων της εταιρείας ΟΑΜΒΒΟ ΑΒ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 18η Μαΐου 1999, ημέρα Τρίτη και 
ώρα 10:30, με την εξής σύνθεση: 

Πρόεδρος: Σταύρος Αργυρόπουλος. 

Μέλη: Μιχαήλ Φράγκος, κωλυομένου του τακτικού Νικο¬ 
λάου Παραθύρα, 

Βλάσιος Ασημακόπουλος, 

Χαρίλαος Χάρακας, 

Εμμανουήλ Αντωνόπουλος. κωλυομένου του τακτικού 
Λεωνίδα Νικολούζου και 

Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 


Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

Θέμα της Συνεδρίασης ήταν ο έλεγχος της από 8.2.1999 
γνωστοποιηθείσας, βάσει του άρθρου 4βτου Ν. 703/77 ό¬ 
πως ισχύει, συγκέντρωσης, η οποία λαμβάνει χώρα βάσει 
της από 23.11.1998 σύμβασης πώλησης και μεταβίβασης 
στην εταιρεία 50ΗΙΝ ΒΙΟΜΕϋΙΟΑ 5.ρ.Α. του συνόλου των 
μετοχών της εταιρείας ΟΟϋΕ 0ΑΒΩΙ0νΑ50υΐ_ΑΒ ΙΝΟ κα¬ 
θώς επίσης και επιλεγμένων παγίων στοιχείων των εταιρει¬ 
ών ΟΟΒΕ ΙΑΒΟΒΑΤΟΒΙΕ3 ΙΤϋ, ΟΑΜΒΒΟ ΟπιόΗ, ΟΟΒΕ 

3.Α„ ΟΟϋΕ ίΑΒ ΕΙΙΒΟΡΕ Ν5Βν, ΟΟΒΕ ΙΒΕΒΙΑ, ΟΟΒΕ 
ΙΑΒΟΒΑΤΟΒΙΕ3 ΙΝΤΕΒΝΑΤΙΟΝΑΙ Ι_Τϋ, ΟΟΒΕ ΟΑΝΑϋΑ 
ΙΤϋ, ΟΟΒΕ ΙΑΒΟΒΑΤΟΒΙΕ3 ΙΝΤΕΒΝΑΤΙΟΝΑΙ ΡΤΥ ΙΤϋ, 
ΟΟΒΕ ΙΑΒΟΒΑΤΟΒΙΕ3 ΚΚ, που απαρτίζουν τον τομέα 
καρδιοαγγειακών προϊόντων ΟΟϋΕ ον τογι ομίλου επιχει¬ 
ρήσεων της εταιρείας ΟΑΜΒΒΟ ΑΒ. 

Στη συνεδρίαση παρέστη η γνωστοποισούσα τη συγκέ¬ 
ντρωση εταιρεία 30ΒΙΝ ΒΙΟΜΕϋΙΟΑ 3.ρ.Α., δια του πλη¬ 
ρεξουσίου αυτής δικηγόρου Εμμανουήλ Π. Μαστρομανώ- 
λη. 

Στην αρχή της συνεδρίασης το λόγο έλαβε η Γ ενική Ει- 
σηγήτρια της Γραμματείας Σοφία Καμπερίδου, η οποία α¬ 
νέπτυξε τη γραπτή εισήγηση της Υπηρεσίας επί της υπο- 
θέσεως και πρότεινε α) τη μη απαγόρευσή της δεδομένου 
ότι δεν αναμένεται να περιορίσει σημανπκά τον ανταγωνι¬ 
σμό στις επιμέρους σχετικές αγορές που αυτή αφορά και 
β) την επιβολή προστίμου ύψους δέκα εκατομμυρίων 
(10.000.000) δραχμών στην υπαίτια για τη μη εμπρόθεσμη 
γνωστοποίηση της ως άνω συγκέντρωσης και υπόχρεη 
προς τούτο επιχείρηση 50ΒΙΝ ΒΙΟΜΕϋΙΟΑ 5ρΑ. Στη συ¬ 
νέχεια το λόγο έλαβε ο ανωτέρω πληρεξούσιος δικηγόρος, 
ο οποίος ανέπτυξε τις θέσεις της γνωστοποιούσας εται¬ 
ρείας, έδωσε πληροφορίες, εξηγήσεις και διευκρινίσεις σε 
ερωτήσεις που του υπέβαλαν ο Πρόεδρος και τα Μέλη της 
Επιτροπής και ζήτησε από την Επιτροπή α) τη μη απαγό¬ 
ρευση της συγκέντρωσης και β) τη μη επιβολή του προτει- 
νομένου από τη Γραμματεία προστίμου. Κατόπιν, ο Πρόε¬ 
δρος της Επιτροπής έδωσε προθεσμία στην παριστάμενη 
εταιρεία μέχρι τις 21 Μαΐου 1999 για να προσκομίσει το υ¬ 
πόμνημά της. 

Η Επιτροπή Ανταγωνισμού συνήλθε σε διάσκεψη την 25η 
Μαΐου 1999, ημέρα Τρίτη και ώρα 12 μ.μ., στην ιδία ως άνω 
αίθουσα 611, και, αφού έλαβε υπ’ όψη της τα στοιχεία του 
φακέλλου, την Εισήγηση της Γ ραμματείας, τις απόψεις 
που διετύπωσε, εγγράφως και προφορικώς, η ενδιαφερό- 
μενη εταιρεία κατά τη συζήτηση της υποθέσεως, και το υ¬ 
πόμνημα το οποίο αυτή προσκόμισε, σκέφθηκε ως εξής: 

I. Στο άρθρο 4 παράγρ. 2 του Ν. 703/77, όπως ισχύει, ο¬ 
ρίζεται, ότι συγκέντρωση πραγματοποιείται: α) όταν συγ¬ 
χωνεύονται με κάθε τρόπο δύο ή περισσότερες προηγου¬ 
μένως ανεξάρτητες επιχειρήσεις, β) όταν ένα ή περισσότε¬ 
ρα πρόσωπα που ελέγχουν ήδη μία τουλάχιστον 
επιχείρηση, ή μία ή περισσότερες επιχειρήσεις, αποκτούν 
άμεσα ή έμμεσα τον έλεγχο του συνόλου ή τμημάτων μιας 
ή περισσοτέρων άλλων επιχειρήσεων. 

Στο άρθρο 4β του ιδίου νόμου ορίζεται: 

ί) Στην παράγρ. 1 ότι, κάθε συγκέντρωση επιχειρήσεων 
πρέπει να γνωστοποιείται στην Επιτροπή Ανταγωνισμού 
(Ε.Α.) μέσα σε δέκα (10) εργάσιμες ημέρες από τη σύναψη 
της συμφωνίας ή τη δημοσίευση της προσφοράς ή ανταλ¬ 
λαγής ή την απόκτηση συμμετοχής, που εξασφαλίζει τον έ¬ 
λεγχο της επιχείρησης, όταν: α) το μερίδιο αγοράς των 
προϊόντων ή υπηρεσιών που αφορά η συγκέντρωση, όπως 
αυτό ορίζεται στο άρθρο 4στ, αντιπροσωπεύει στην εθνική 

αγορά ή σε ένα σημαντικό σε συνάρτηση με τα χαρακτηρι¬ 
στικά των προϊόντων ή των υπηρεσιών τμήμα της, τουλάχι¬ 
στον είκοσι πέντε τοις εκατό (25%) του συνολικού κύκλου 
εργασιών που πραγματοποιείται με τα προϊόντα ή τις υπη¬ 
ρεσίες που θεωρούνται ομοειδή από τον καταναλωτή λόγω 
των ιδιοτήτων, της τιμής τους και της χρήσης για την οποία 
προορίζονται ή β) ο συνολικός κύκλος εργασιών όλων των ε¬ 
πιχειρήσεων που συμμετέχουν στη συγκέντρωση, κατά τα ο¬ 
ριζόμενα στο άρθρο 4στ, ανέρχεται τουλάχιστον στο σε 
δραχμές ισόποσο των πενήντα εκατομμυρίων (50.000.000) 
Ευρωπαϊκών Λογιστικών Μονάδων (ΕΟΕΙ) και δύο τουλάχι¬ 
στον από τις συμμετέχουσες επιχειρήσεις πραγματοποιούν, 
καθεμία χωριστά, στην εθνική αγορά συνολικό κύκλο εργα¬ 
σιών άνω του σε δραχμές ισόποσου των πέντε εκατομμυ¬ 
ρίων (5.000.000) Ευρωπαϊκών Λογιστικών Μονάδων (ΕΟύΙ). 

ϋ) Στις παραγράφους 2, 3 και 4, ότι η προθεσμία των δέ¬ 
κα (10) εργασίμων ημερών αρχίζει από την επέλευση της 
πρώτης από τις πράξεις, που αναφέρονταιστηνπαράγρ. 1, 
ότι ως προς τους υπόχρεους προς γνωστοποίηση εφαρ¬ 
μόζεται η παράγραφος 2 του άρθρου 4α, δηλ. όταν η συ¬ 
γκέντρωση αποτελεί αντικείμενο συμφωνίας, κάθε μία από 
τις συμμετέχουσες επιχειρήσεις υποχρεούται να γνωστο¬ 
ποιήσει τη συμφωνία, ενώ στις υπόλοιπες περιπτώσεις οι ε¬ 
πιχειρήσεις ή ομάδες προσώπων ή επιχειρήσεων που απο¬ 
κτούν έλεγχο στο σύνολο ή σε τμήματα μίας ή περισσοτέ¬ 
ρων επιχειρήσεων και ότι τέλος σε περίπτωση υπαίτιας 
παραβάσεως της υποχρεώσεως προς γνωστοποίηση η 
Ε.Α. επιβάλλει πρόστιμο ύψους μέχρι 7% του συνολικού κύ¬ 
κλου εργασιών των συμμετεχουσών επιχειρήσεων. 

Εξάλλου στο άρθρο 32 του ανωτέρω νόμου, ορίζεται ότι 
ο νόμος αυτός εφαρμόζεται σε όλους τους περιορισμούς 
του ανταγωνισμού, που επενεργούν ή μπορούν να επενερ¬ 
γήσουν στη χωρά, έστω και αν αυτοί οφείλοντο σε συμφω¬ 
νίες ή εναρμονισμένες πρακτικές μεταξύ επιχειρήσεων ή 
συγκεντρώσεις επιχειρήσεων, που πραγματοποιούνται έ¬ 
ξω από αυτή. 

Στην προκειμένη περίπτωση από τα στοιχεία που συγκέ¬ 
ντρωσε η Γραμματεία και τα οποία εκτίθενται στην εισήγη¬ 
σή της και συμπληρώνουν το φάκελλο της υπό κρίση υπο- 
θέσεως, καθώς και από όσα εξετέθησαν κατά τη διαδικα¬ 
σία ενώπιον της Επιτροπής και κατέθεσαν εγγράφως και 
προφορικώς τα ενδιαφερόμενο μέρη, διεπιστώθησαντα α¬ 
κόλουθα: 

Στις 23 Νοεμβρίου 1998 μεταξύ των εταιρειών δΟΒΙΝ 
ΒΙΟΜΕΩΙΟΑ 3.ρ.Α. αφενός και ΟΟΒΕ ΕΑΒΟΒΑΤΟΒΙΕ3 
ΙΝΟ. και ΟΑΜΒΒΟ ΑΒ, αφετέρου, υπεγράφη Σύμβαση Α¬ 
γοράς Παγίων και Μετοχών, σύμφωνα με την οποία θα πω- 
ληθούν και θα μεταβιβασθούν στην εταιρεία 50ΒΙΝ 
ΒΙΟΜΕϋΙΟΑ δ.ρ.Α., α) το σύνολο των μετοχών (δηλ. 
100.000 κοινές μετοχές) της εταιρείας ΟΟΒΕ ΟΑΒ- 
ΟΙΟνΑδΟυΐΑΒ ΙΝΟ (θυγατρική της ΟΟΒΕ ΙΑΒΟ- 
ΒΑΤΟΒΙΕ5 ΙΝΟ) και β) ορισμένα επιλεγμένα πάγια στοιχεία 
των εταιρειών ΟΟΒΕ ΕΑΒΟΒΑΤΟΒΙΕ3 ΕΤϋ, ΟΑΜΒΒΟ 
ΟιπόΗ, ΟΟΒΕ 5.Α., ΟΟΒΕ ΙΑΒ ΕΕΙΒΟΡΕ Ν5Β\/, ΟΟΒΕ 
ΙΒΕΒΙΑ, ΟΟΒΕ ΕΑΒΟΒΑΤΟΒΙΕ3 ΙΝΤΕΒΝΑΤΙΟΝΑΕ ΕΤΟ, 
ΟΟΒΕ ΕΑΒΟΒΑΤΟΒΙΕ3 ΙΝΤΕΒΝΑΤΙΟΝΑΙ ΡΤΎ ΙΤϋ, ΟΟΒΕ 
ΟΑΝΑϋΑ Ι2ΙΌ, ΟΟΒΕ ΕΑΒΟΒΑΤΟΒΙΕ3 ΚΚ, οι οποίες συνο¬ 
λικά απαρτίζουν τον τομέα (επιχείρηση) καρδιοαγγειακών 
προϊόντων ΟΟΒΕ Οντου ομίλου ΟΑΜΒΒΟ. 

Από τις συμμετέχουσες στη μεταβίβαση αυτή επιχειρή¬ 
σεις η εταιρεία δΟΒΙΝ ΒΙΟΜΕϋΙΟΑ δ.ρ.Α. (εφεξής δΟΒΙΝ) 
με έδρα το Μιλάνο, είναι χρηματιστηριακή εταιρεία και α¬ 
νήκει στον όμιλο 3ΝΙΑ ΒΡϋ, ο οποίος διαθέτει θυγατρικές 
επιχειρήσεις με εγκαταστάσεις στις περισσότερες Ευρω¬ 


παϊκές χώρες, στις ΗΠΑ και στην Ιαπωνία και κύριες δρα 
στηριότητες στον τομέα της χημικής βιομηχανολσγίας. Η 
δΟΒΙΝ δραστηριοποιείται στην κατασκευή και εμπορία 
καρδιαγγειακού χειρουργικού εξοπλισμού και συσκευών, 
καρδιακών βηματοδοτών και βαλβίδων, εξοπλισμού διάλυ¬ 
σης και προϊόντων και εξαρτημάτων θεραπείας νεφρικών 
παθήσεων. 

Στον τομέα καρδιοαγγειακού εξοπλισμού, η δΟΒΙΝ δια¬ 
θέτει εγκαταστάσεις παραγωγής στην Ιταλία, Γερμανία και 
ΗΠΑ, ενώ διαθέτει τα προϊόντα της σε διάφορες χώρες με 
σω των θυγατρικών της ή ανεξάρτητων διανομέων. Στην 
ελληνική αγορά προϊόντων καρδιοαγγειακού χειρουργι¬ 
κού εξοπλισμού η δΟΒΙΝ. και η θυγατρική αυτής ΟΙΟΕϋΟ 
δρΑ, δραστηριοποιούνται μέσω διανομέων και συγκεκρι¬ 
μένα μέσω των εταιρειών ΜΕϋΙΟΟ Α.Ε. και ΕΒΟΟ ΑΕΒΕ, 

Ο παγκόσμιος κύκλος εργασιών του ομίλου 5ΝΙΑ ΒΡΟ 
για το οικονομικό έτος 1997 προσέγγισε το 1,5 δίς ΕΟΙ.) ; 
νώ ο κύκλος εργασιών του ομίλου στην ελληνική αγορά, κα 
τά δήλωση της γνωστοποιούσας εταιρείας ξεπόρτισε ια 
9,5 εκατ. ΕΟΙ), εκ των οποίων ποσό άνω των 5,5 εκατομ. Ε 
Οι) αντιπροσωπεύει τον κύκλο εργασιών της εξαγοράζει υ- 
σας εταιρείας δΟΒΙΝ. 

Η άλλη συμμετέχουσα εταιρεία ΟΟΒΕ ΟΑΒϋΙΟν'Αδ 
ΟυίΑΒ ΙΝΟ (εφεξής ΟΟΒΕ ΟΑΒϋ) ελέγχεται εξ ολοκλήρου 
από την εταιρεία ΟΟΒΕ ΙΑΒΟΒΑΤΟΒΙΕ8 ΙΝΟ (εφεξής 
ΟΟΒΕ ΙΑΒ), θυγατρική της Σουηδικής εταιρείας ΟΑΜΒΒΟ 
ΑΒ, ενώ οι υπόλοιπες εταιρείες, πάγια στοιχεία των οποίων 
μεταβιβάζονται, ελέγχονται, άλλες από την εταιρεία ΟΟΒΕ 
ΙΑΒ, ενώ άλλες από την ΟΑΜΒΒΟ ΕϋΝϋΙΑ ΑΒ (θυγατρική 
της ΟΑΜΒΒΟ ΑΒ). 

Η ΟΟΒΕ ΟΑΒϋ καθώς οι λοιπές επιχειρήσεις, τα πάγια 
στοιχεία των οποίων μεταβιβάζονται, δραστηριοποιούνται 
στην παραγωγή μηχανημάτων καρδιας - πνεύμονα και μη¬ 
χανημάτων αυτομετάγγισης (συσκευές πολλαπλής χρή¬ 
σης) καθώς και στην παραγωγή συσκευών οξυγόνωσης, 
σωλήνων, φίλτρων, κυκλωμάτων καρδιοπληγίας, κααδιο 
τόμων κ.λπ.(εξαρτήματα μιας χρήσης). 

Στην ελληνική αγορά προϊόντα του τμήματος ΟΟΒΕ ον, 
διατίθενται από την εταιρεία ΟΟΒΕ ΙΑΒ, μεσω ανεξαρτή¬ 
του διανομέα και συγκεκριμένα από την εταιρεία ΟΜί- 
ΚΡΟΝ ΜΕΝΤΙΚΑΛΑ.Ε. 

Ο παγκόσμιος κύκλος εργασιών του τμήματος ΟΟΒΕ ΟΥ 
(που πρόκειται να αποκτηθεί) του ομίλου ΟΑΜΒΒΟ για το 
οικονομικο έτος 1997, κατά δήλωση του γνωστοποιούντος 
μέρους, ξεπέρασε τα 130 εκατομ. ΕΟυ, ενώ ο κύκλος ερ¬ 
γασιών του αντίστοιχου τμήματος στην ελληνική ανορα 
προσέγγισε το 1 εκατομ. ΕΟυ. 

Η εξεταζόμενη ως άνω συμφωνία τελεί υπό την αίρεση 
της έγκρισής της από τις εθνικές αρχές ανταγωνισμού των 
χωρών, στις οποίες γνωστοποιήθηκε, μεταξύ των οποίων 
και η Ελλάδα. 

Η συμφωνία αυτή, η οποία υπαγράφηκε στην αλλοδαπή 
την 23.11.1998 και γνωστοποιήθηκε στη Γραμματεία της 
Ε.Α. την 8.2.1999, έχει ως αντικείμενο κυρίως α) τις δρα¬ 
στηριότητες ανάπτυξης, κατασκευής, προώθησης, διανο¬ 
μής και πώλησης των καρδιοπνευμονολογικών και άλλων 
καρδιοαγγειακών εξοπλισμών, συμπεριλαμβανομένων 
των μηχανημάτων και εξαρτημάτων μιας χρήσης κα: προϊ¬ 
όντων αυτομετάγγισης, και β) όλη την κινητή και ακίνητη 
περιουσία που χρησιμοποιείται από τις μεταβιβάζουσεο ε¬ 
ταιρείες για τη διεξαγωγή της μεταβιβαζόμενης επιχειρη¬ 
ματικής δραστηριότητας, κυρίως δε την περιουσία που 
βρίσκεται στις εγκαταστάσεις στις πόλεις Ατναάα των ΗΠΑ 
και ΟΙουοβείθΓ στην Αγγλία. 

Παράλληλο, κατά το χρόνο του «κλεισίματος» της ως ά¬ 
νω συμφωνίας η 50ΒΙΝ και η ΟΟΒΕ 1_ΑΒ θα υπογράψουν 
και μια συμφωνία αμοιβαίας παραχώρησης δικαιωμάτων 
ευρεσιτεχνίας, σύμφωνα με την οποία η ΟΟΒΕ ΙΑΒ και οι 
θυγατρικές της θα παραχωρήσουν την αποκλειστική χρή¬ 
ση ευρεσιτεχνιών, δικαιωμάτων πνευματικής ιδιοκτησίας 
και τεχνογνωσίας σχετικών με τον τομέα (επιχείρηση) καρ¬ 
διοαγγειακών προϊόντων (εφεξής 0\/), ενώ θα παραχωρη- 
θούν σε αυτές (από την 50ΒΙΝ) αντίστοιχα δικαιώματα σε 
άλλους τομείς (πλην Ον). 

Ειδικότερα, ο οικονομικός τομέας, που αφορά η ανωτέ¬ 
ρω συμφωνία είναι ο τομέας παραγωγής, προώθησης, πώ¬ 
λησης και διανομής καρδιοπνευμονολογικών και καρδιο¬ 
αγγειακών εξοπλισμών, συμπεριλαμβανομένων των εξαρ¬ 
τημάτων μίας χρήσης και των συστημάτων αυτομε- 
τάγγισης αίματος, δηλαδή το σύνολο των μηχανημάτων 
και μέσων (εξοπλισμών), τα οποία χρησιμοποιούνται για 
την εξωσωματική κυκλοφορία του αίματος κατά τις εφαρ¬ 
μοζόμενες καρδιοπνευμονολογικές επεμβάσεις και θερα¬ 
πείες. 

Τέτοια μηχανήματα και μέσα είναι: 

α) Οι οΕ: ιγονωτές, οι οποίοι είναι συσκευές μιας χρήσης 
και εξασφαλίζουν τη συνεχή μετατροπή του φλεβικού αί¬ 
ματος του ασθενούς σε αρτηριακό. Το αναλογικό κόστος 
του οξυγονωτή επί του συνολικού κόστους του συστήμα¬ 
τος εξωσωματικής κυκλοφορίας είναι 40%. 

β) Τα κυκλώματα καρδιοπληγίας και τα ουείοίτι ραοΚε, τα 
οποία είναι μέσα διασύνδεσης συσκευών για καρδιοχει¬ 
ρουργικές επεμβάσεις και αποτελούνται από εξαρτήματα 
μιας χρήσης. Τα μεν κυκλώματα καρδιοπληγίας συνδέουν 
τις λοιπές συσκευές του συστήματος με το μυοκάρδιο και 
εξασφαλίζουν την τροφοδοσία του με αίμα στις εγχειρή¬ 
σεις μιε σταματημένη καρδιά. Τα δε ουείοίτι ραοΚε (σωλή¬ 
νες εξωσωματικής διασωλήνωσης) συνδέουν τα μέλη του 
ασθενούς τοσο με τη συσκευή οξυγόνωσης, όσο και με τα 
υπόλοιπα εξαρτήματα, του εξωσωματικού συστήματος. Α¬ 
ντίθετα με την πρακτική που ακολουθείται στις λοιπές Ευ¬ 
ρωπαϊκές χώρες, στην Ελλάδα, για οικονομικούς λόγους, 
οι διανομείς και τα νοσοκομεία δεν αγοράζουν οξυγονωτές 
και ουείοπι ρσοΚε σε συνδυασμό (κατά τρόπο που να αντα- 
ποκρίνονται στις προδιαγραφές ή διαμόρφωση του εκά- 
στοτε χειρουργείου), αλλά ξεχωριστά. Σημειώνεται ότι τα 
εν λόγω πακέτα είναι συμπληρωματικά προϊόντα του εξω- 
σωματικού συστήματος και μη εναλλάξιμα μεταξύ τους. Το 
αναλογικό κόστος των κυκλωμάτων καρδιοπληγίας των 
ουείοπτ ραοΚε, καθώς και μιας σειράς άλλων εξαρτημάτων 
μιας χρήσης που συμπληρώνουν τη λειτουργία ενός συ¬ 
στήματος εξωσωματικής κυκλοφορίας (φίλτρα, σωληνί¬ 
σκοι, συνδετικά σωλήνων, κ.α.), είναι 37% επί του συνολι¬ 
κού κόστους του εξωσωματικού συστήματος (κυκλώματα 
καρδιοπληγίας 10%, ουείοσι ραοΐκε και λοιπά εξαρτήματα 
μιας χρήσής για οξυγόνωση 27%). 

γ) Τα μηχανήματα καρδιάς - πνεύμονα (ΗΙ_Μ), τα οποία εί¬ 
ναι απαραίτητα για την λειτουργία της συσκευής οξυγόνω¬ 
σης και του ουείοσι ρ&οΚ σε κάθε διαδικασία εξωσωματι¬ 
κής κυκλοφορίας. Αποκτάται από το νοσοκομείο σε μία μο¬ 
νάδα ανά χειρουργείο, έχει μέσο όρο ζωής όχι λιγότερο 
από 5-6 χρονιά και το αναλογικό κόστος του επί του συνο¬ 
λικού κόστους του εξωσωματικού συστήματος είναι 4% και 

δ) Τα πακέτα αυτομετάγγισης (αυίοίΓαπείυείοη εθίε), τα 
οποία είναι εξαρτήματα μιας χρήσης για αυτομεταγγίσεις 
που σκοπό έχουν να εξασφαλίσουν την ανάκτηση του χα¬ 
μένου αίματος του ασθενούς κατά την επέμβαση, τον κα- 
θαρισυο του και τη μετέπειτα επανεισαγωγή του στο εξω- 


σωματικό κύκλωμα. Τα προϊόντα αυτά χρησιμοποιούνται 
και σε κάποιες μη καρδιοχειρουργικές διαδικασίες που ε¬ 
πιφέρουν σημαντικές απώλειες ενδοχειρουργικού αίμα¬ 
τος, όπως στις ορθοπεδικές και στις ευρύτερες ογκολογι- 
κές επεμβάσεις. 

Τα εξαρτήματα αυτά για να λειτουργήσουν χρειάζονται 
το μηχάνημα αυτομετάγγισης το οποίο έχει ωφέλιμη ζωή 5- 
6 χρόνια. Το αναλογικό κόστος των πακέτων αυτομετάγγι- 
σης και του μηχανήματος αυτομετάγγισης είναι 19% επί 
του συνολικού κόστους του συστήματος εξωσωματικής 
κυκλοφορίας. Από το ποσοστό αυτό το 14% αντιπροσω¬ 
πεύει εξαρτήματα αυτομετάγγισης μιας χρήσης και το 5% 
το μηχάνημα αυτομετάγγισης. 

Συνεπώς, η αγορά που, αφορά η υπό κρίση συναλλαγή α¬ 
πό άποψη προϊόντων είναι ο εν γένει εξοπλισμός της εξω¬ 
σωματικής κυκλοφορίας του αίματος που χρησιμοποιείται 
στις καρδιοχειρουργικές θεραπείες/διαδικασίες που απαι¬ 
τούν εγκαθίδρυση της εξωσωματικής κυκλοφορίας, ο ο¬ 
ποίος περιλαμβάνει τα ανωτέρω μηχανήματα και εξοπλι¬ 
σμούς, τα οποία αποτελούν με τη σειρά τους, κάθε ένα χω¬ 
ριστά, επιμέρους διακριτές αγορές. 

Στην ελληνική αγορά, η οποία αποτελεί σε σχέση με τα 
διαληφθέντα μηχανήματα και μέσα, σχετική αγορά από ά¬ 
ποψη γεωγραφική, τα μερίδια των συμμετεχουσών στη 
συμφωνία επιχειρήσεων, κατά τα έτη 1997 και 1998 ήσαν α¬ 
ντίστοιχα τα εξής: 

α) Στην αγορά των οξυγονωτών, η ΟΟΒΕ ΙΑΒ κατείχε 
38,7% το 1997 και 9,3% το 1998, ενώ η εξαγοράζουσα ε¬ 
ταιρεία 50ΗΙΝ 28% και 32%, αντίστοιχα (ήτοι συνολικό με¬ 
ρίδιο μετάτήν εξαγορά, σύμφωνα μετά στοιχεία του 1998, 
41 ,3 % περίπου). 

β) Στην αγορά των ουεΙοιτι-ραοΚε, η ΟΟΒΕ Ι.ΑΒ κατείχε 
μερίδια 17,7% και 1,3%, αντίστοιχα, τα ως άνω έτη, ενώ η 
50ΗΙΝ 41,4% και 56,4% (εκτιμούμενο συνολικό μερίδιο με¬ 
τά την εξαγορά, με βάση το 1998, 57,7% περίπου). 

γ) Στην αγορά των σετ αυτομετάγγισης, το μερίδιο της 
ΟΟΒΕ ΙΑΒ ήταν μηδενικό ενώ η 30ΒΙΝ κατείχε 44,8% και 
44,1%. 

δ) Στην αγορά των σετ καρδιοπληγίας, το μερίδιο της 
ΟΟΒΕ ΙΑΒ το 1997ήταν6,1%ενώτο 1998 μηδενικό, της δε 
30ΒΙΝ τα μερίδια ήσαν 20,6% και 32,9%, αντίστοιχα (το ε- 
κτιμούμενο συνολικό μερίδιο μετά την εξαγορά, βασισμέ¬ 
νο σε στοιχεία του 1998 περίπου 32,9%). Τέλος, 

ε) Στην αγορά των μηχανημάτων καρδιάς - πνεύμονα, τα 
ως άνω έτη, οι συμμετέχουσες εταιρείες κάλυψαν συνολι¬ 
κά όλες τις πωλήσεις που πραγματοποιήθηκαν στην Ελλά¬ 
δα (ήτοι 5 μηχανήματα). 

Με βάση τα ανωτέρω πραγματικά περιστατικά, η υπό κρί¬ 
ση σύμβαση μεταβίβασης, με τον διαληφθέντα τρόπο, των 
προπεριγραφομένων μηχανημάτων και μέσων, συνιστά, 
κατά την έννοια των προαναφερομένων διατάξεων, οριζό¬ 
ντια συγκέντρωση, η οποία, παρά το γεγονός ότι συνήφθη 
στην αλλοδαπή, εμπίπτει στο πεδίο εφαρμογής του Ν. 
703/1977, αφού, οι τυχόν εξ αυτής περιορισμοί του αντα¬ 
γωνισμού, μπορεί να επενεργούν και στην Ελλάδα, ενόψει 
δε του αθροίσματος των ανωτέρω μεριδίων των συμμετε¬ 
χουσών σ’ αυτήν επιχειρήσεων στην ελληνική αγορά, έ¬ 
πρεπε η εν λόγω συγκέντρωση να είχε γνωστοποιηθεί στην 
Επιτροπή, μέσα σε δέκα εργάσιμες ημέρες από τη σύναψή 
της (δηλ. από 23.11.1998), όπως ορίζεται στις ανωτέρω 
διατάξεις, χωρίς η έναρξη της προθεσμίας αυτής να επη¬ 
ρεάζεται από τα τυχόν επακολουθήσαντα επιμέρους στά¬ 
δια, που συμφωνήθηκαν για την υλοποίηση της αρχικής ως 
άνω συμφωνίας, εφόσον ο νόμος ρητά δεν προβλέπει τέ- 

τοια διάκριση, αλλά αντιθέτως επιβάλλει την γνωστοποίη¬ 
ση πριν την πραγματοποίηση της συγκέντρωσης από της 
συνάψεως της προβλεπούσης αυτήν αρχικής συμφωνίας. 

Επομένως, με δεδομένο ότι η γνωστοποίηση έγινε την 
8.2.1999, δηλ. με καθυστέρηση σαράντα μίας (41) εργασί¬ 
μων ημερών, χωρίς να μεσολαβήσει γεγονός που να δικαι¬ 
ολογεί κατά νόμο την εν λόγω καθυστέρηση, προκύπτει ζή¬ 
τημα επιβολής προστίμου στην εκ των υποχρέων προς 
γνωστοποίηση υπαίτιο της παραλείψεως δηλ. στην εται¬ 
ρεία 50ΒΙΝ ΒΙΟΜΕϋΙΟΑ 5ρΑ, που αποκτά με τη συγκέ¬ 
ντρωση και τον έλεγχο του τμήματος ΟΟΒΕ Ον του ομίλου 
ΟΑΜΒΒΟ, η οποία, είναι μεγάλη εταιρεία με συγκροτημέ¬ 
νες υπηρεσίες, διεθνή δραστηριότητα και με ισχυρή πα¬ 
ρουσία στην Ελλάδα, της οποίας οι ρυθμίσεις του ανωτέρω 
νόμου είναι ανάλογες των ρυθμίσεων των άλλων χωρών 
της Ευρωπαϊκής Ένωσης. Κατά συνέπεια πρέπει να επι¬ 
βληθεί σ’ αυτή, το προβλεπόμενο από τις διαληφθείσες 
διατάξεις πρόστιμο, το οποίο λαμβανομένων υπόψη του 
προαναφερθέντος κύκλου εργασιών των συμμετεχουσών 
στη συγκέντρωση επιχειρήσεων, του βαθμού του πταίσμα¬ 
τός της (αμέλεια) και των συντρεχουσών περιστάσεων, 
πρέπει να καθοριστεί στο ποσό των δέκα εκατομμυρίων 
(10.000.000) δραχμών, το οποίο δεν υπερβαίνει κατά πο¬ 
σοστό το ανώτατο προβλεπόμενο νόμιμο όριο. 

II. Σύμφωνα με τη διάταξη του άρθρου 4γ, παρ. 1 του προ- 
αναφερόμενου Νόμου 703/1977, με απόφαση της Επιτρο¬ 
πής Ανταγωνισμού απαγορεύεται κάθε συγκέντρωση επι¬ 
χειρήσεων, που υπόκειται σε προηγούμενη γνωστοποίηση 
και η οποία μπορεί να περιορίσει σημανπκά τον ανταγωνι¬ 
σμό στην εθνική αγορά ή σε ένα σημαντικό σε συνάρτηση 
με τα χαρακτηριστικά των προϊόντων ή υπηρεσιών τμήμα 
της και ιδίως με τη δημιουργία ή ενίσχυση δεσπόζουσας 
θέσης. 

Σύμφωνα δε με την επόμενη διάταξη της παρ. 2 του ίδιου 
άρθρου, για την εκτίμηση της δυνατότητας μιας συγκε- 
ντρώσεως να περιορίσει σημαντικά τον ανταγωνισμό υπό 
την έννοια της παρ. 1 του αυτού άρθρου, λαμβάνονται υπό¬ 
ψη ιδιαίτερα η διάρθρωση όλων των σχετικών αγορών, ο 
πραγματικός ή δυνητικός ανταγωνισμός εκ μέρους επιχει¬ 
ρήσεων εγκατεστημένων εντός ή εκτός Ελλάδος, η ύπαρ¬ 
ξη νομικών ή πραγματικών εμποδίων εισόδου στην αγορά, 
η θέση των ενδιαφερομένων επιχειρήσεων στην αγορά και 
η χρηματοδοτική και οικονομική δύναμή τους, οι δυνατό¬ 
τητες επιλογής των προμηθευτών και των χρηστών από τις 
επιχειρήσεις και από άλλες ανταγωνιστικές ή δυνητικά α¬ 
νταγωνιστικές επιχειρήσεις, η πρόσβασή τους στις πηγές 
εφοδιασμού ή στις αγορές διάθεσης των προϊόντων, η ε¬ 
ξέλιξη της προσφοράς και της ζητήσεως των οικείων αγα¬ 
θών και υπηρεσιών, τα συμφέροντα των ενδιαμέσων και τε¬ 
λικών καταναλωτών και η συμβολή στην εξέλιξη της τεχνι¬ 
κής και οικονομικής προόδου, υπό τον όρο ότι η εξέλιξη 
αυτή είναι προς το συμφέρον των καταναλωτών και δεν α¬ 
ποτελεί εμπόδιο για τον ανταγωνισμό. 

Από τις πιο πάνω διατάξεις προκύπτει, ότι μία συγκέντρω¬ 
ση επιχειρήσεων, εφόσον έχει ως αποτέλεσμα τον περιο¬ 
ρισμό του ανταγωνισμού στη σχετική αγορά προϊόντος και 
στο σύνολό της εθνικής αγοράς ή σε σημαντικό σε συνάρ¬ 
τηση με τα χαρακτηριστικά των προϊόντων ή υπηρεσιών 
τμήμα, ιδιαίτερα με τη δημιουργία ή ενίσχυση δεσπόζου¬ 
σας θέσης, εμπίπτει στο πεδίο απαγόρευσης των εν λόγω 
διατάξεων, όπως ισχύουν. 

Στην υπό εξέταση υπόθεση, από τα ίδια ως άνω στοιχεία 
του φακέλλου προκύπτουν και τα εξής: 

• Η εν γένει αγορά του εξοπλισμού της εξωσωματικής 


κυκλοφορίας του αίματος καθώς και η γενικότερη αγορά 
θεραπείας καρδιαγγειακών παθήσεων, χαρακτηρίζεται α¬ 
πό έντονη ωριμότητα. Σε παγκόσμιο επίπεδο γίνονται ετη- 
σίως περίπου ένα εκατομμύριο καρδιοχειρουργικές επεμ¬ 
βάσεις εκ των οποίων το 60% - 70% αποτελείται από επεμ¬ 
βάσεις όγ-ραεε αορτής-στεφανιαίας. 

• Οι κυριότεροι παραγωγικοί όμιλοι στην αγορά εξοπλι¬ 
σμού εξωσωματικής κυκλοφορίας σε παγκόσμιο επίπεδο, 
μεταξύ των οποίων υφίσταται έντονος ανταγωνισμός, είναι 
οι εξής: ΜΕΟΤΒΟΝΙΟ, ΒΑΧΤΕΒ, ΑνΕΟΟΒ, ΒΑΒΟ, 
ΡΟΙΥ5ΤΑΝ, ΗΑΕΜΟΝΕΤΙ05, ΤΕΒΙΙΜΟ κ.α. 

• Η συνολική αξία της παγκόσμιας αγοράς εξοπλισμού 
και προϊόντων που αφορούν την αντιμετώπιση των καρ- 
διαγγειακών παθήσεων με όλες τις μεθόδους (με εξαίρεση 
τα φάρμακα) εκτιμάται περίπου στα 10 δις δολ. ΗΠΑ, ο δε 
εξοπλισμός (προϊόντα) για την εξωσωματική κυκλοφορία 
εκπμάται όπ αποτελεί το12% του παραπάνω ποσού (ήτοι 
1,2 δις δολ. ΗΠΑ). 

• Κύριοι αγοραστές καρδιαγγειακού εξοπλισμού είναι τα 
δημόσια και ιδιωτικά νοσοκομεία και τα καρδιοθεραπευτι- 
κά κέντρα, τα οποία πραγματοποιούν τις αγορές τους κυ¬ 
ρίως μέσω διαγωνισμών. Οι αγοραστές αυτοί αντιμετωπί¬ 
ζουν σημαντικές πιέσεις, ως αποτέλεσμα των προσπαθει¬ 
ών των εθνικών κυβερνήσεων κάθε χώρας να περιορίσουν 
γενικά τα έξοδα υγειονομικής περίθαλψης και κατά συνέ¬ 
πεια προτιμούν προμηθευτές που προσφέρουν πλήρεις 
λύσεις (δηλ. ευρεία γκάμα προϊόντων) σε χαμηλές τιμές. 

• Η βιομηχανία αυτή χαρακτηρίζεται από ταχέως μετα¬ 
βαλλόμενη τεχνολογία, οι επιχειρήσεις που δραστηριοποι¬ 
ούνται σε αυτή όχι μόνο πρέπει να παρακολουθούν συνε¬ 
χώς τις τάσεις της αγοράς αλλά και να ελέγχουν και να 
πραγματοποιούν ακριβείς τεχνολογικά βελτιώσεις προϊό¬ 
ντων τουλάχιστο κάθε τρία με έξι χρόνια, όπως και να τρο¬ 
ποποιούν τα προϊόντα τους ακόμη και κατά τη διάρκεια της 
περιόδου αυτής. Η τεχνολογική και θεραπευτική καινοτο¬ 
μία αποτελούν κανόνα στην σχετική βιομηχανία. 

• Λόγω του ότι τα σχετικά προϊόντα δεν παρουσιάζουν 
σημαντική διαφοροποίηση μεταξύ τους δεδομένου ότι οι 
προμηθευτές έχουν τη δυνατότητα να αυξήσουν αμεσα 
τον όγκο παραγωγής τους, οι αγοραστές έχουν τη δυνατό¬ 
τητα να αλλάζουν εύκολα προμηθευτές. 

• Η πίστη των πελατών απέναντι σε συγκεκριμένους κα¬ 
τασκευαστές εξοπλισμού είναι ανύπαρκτη, δεδομένου μά¬ 
λιστα ότι όλοι πωλούν μη διαφοροποιημένα και αντικατα- 
στατά προϊόντα. 

• Στην Ελλάδα, δραστηριοποιούνται μέσω αντιπροσώ- 
πων/διανομέων περίπου δώδεκα (12) αλλοδαπές εταιρείες 
με προϊόντα τα οποία καλύπτουν είτε το σύνολο του εξο¬ 
πλισμού εξωσωματικής κυκλοφορίας, είτε μεμονωμένες 
κατηγορίες προϊόντων. Τα εν λόγω προϊόντα είναι εξ ολο¬ 
κλήρου εισαγόμενα και δεν υφίστανται εδώ κατασκευαστι¬ 
κές μονάδες. Στην Ελλάδα, σε αντίθεση με την πρακτική 
που ακολουθείται στις υπόλοιπες Ευρωπαϊκές χώρες, ορι¬ 
σμένα από τα εν λόγω προϊόντα, για οικονομικούς λόγους, 
δεν αγοράζονται ως «πακέτο», αλλά ξεχωριστά. Η συμβα¬ 
τότητα των προϊόντων αυτών καθιστά εφικτό το συνδυα¬ 
σμό των προϊόντων της μιας εταιρείας με την άλλη. 

• Το οικονομικό έτος 1997 έγιναν στην χώρα μας 11.600 
καρδιαγγειακές επεμβάσεις από τις οποίες οι 6.600 περί¬ 
που αφορούν επεμβάσεις με εξωσωματική κυκλοφορία και 
συνολική αξία 3.981.000 δολαρίων ΗΠΑ. 

• Στη χώρα μας, παρουσία έχουν, εκτός από τις συμμε- 
τέχουσες στη συγκέντρωση επιχειρήσεις, οι εταιρείες 
ΜΕϋΤΒΟΝΙΟ, ΒΑΧΤΕΒ, ΡΟΙΥ5ΤΑΝ, ΒΑΒΟ και ΗΑΕΜΟ 

ΝΕΤΙ05 αλλά και άλλες, με πολύ μικρά όμως μερίδια στις 
σχετικές αγορές των επιμέρους διακριτών προϊόντων της 
συγκέντρωσης, 

• Η αμερικάνικη εταιρεία ΑΝ/ΕΟΟΒ και η γερμανική ΡΒΕ- 
3ΕΝ!ϋ5 εισήλθαν στην παγκόσμια αγορά καρδιαγγειακών 
εξαρτημάτων τα τελευταία πέντε χρόνια. Η είσοδος νέωνε- 
πιχειρησεων στον τομέα εξοπλισμού της εξωσωματικής 
κυκλοφορίας είναι σχετικά εύκολη για μια επιχείρηση που 
είναι ηδη ενεργή στον τομέα της βιοϊατρικής. Τα εν λόγω 
προϊόντα πρέπει να πληρούν τις ισχύουσες προδιαγραφές 
ποιότητας, σχετικά με τη συσκευασία, κατασκευή και εγ- 
γύηση (σε κάθε χωρά ισχύουν διαφορετικοί κανονισμοί), ε¬ 
νώ ο εξοπλισμός που πωλείται στην Ευρωπαϊκή Ένωση 
πρεπει να φέρει το σήμα ΟΕ (το οποίο υποδηλώνει ευθυ- 
νραμμιση με τις ισχύουσες προδιαγραφές ποιότητας). 

« Οι κύριες πρώτες ύλες για την κατασκευή συσκευών ο¬ 
ξυγόνωσης (ίνες) και του άλλου εξοπλισμού είναι διαθέσι¬ 
μες παγκοσμίως σε αφθονία, και δεν παρουσιάζουν ποιοτι¬ 
κή διαφοροποίηση ανάλογα με την εκάστοτε προέλευσή 
τους. 

Με βάση λοιπόν τα ανωτέρω, στον οικονομικό τομέα των 
προϊόντων της συγκέντρωσης, συμπερασματικά διαπιστώ¬ 
νονται οτι: 

α) όφιστανταιτις σημαντικές διακυμάνσεις των πωλήσε- 
ων από έτος σε έτος, οι οποίες συνεπάγονται έντονες δια¬ 
φοροποιήσεις στη διαμόρφωση των μεριδίων αγοράς, αν 
ληφθει υπόψη και το γεγονός ότι στο Δημόσιο Τομέα οι πώ¬ 
λησης των προϊόντων που αφορά η υπό κρίση συγκέ¬ 
ντρωση γίνονται με διαγωνισμό, 

β , οι επιμέρους αγορές των προϊόντων της συγκέντρω¬ 
σης χαρακτηρίζονται από έντονο ανταγωνισμό και αυξημέ¬ 
νο επίπεδο ωριμότητας, ενώ δεν υφίστανται κανονιστικοί ή 
άλλοι περιορισμοί που θα αποτελούσαν εμπόδια εισόδου 
νέων επιχειρήσεων σ' αυτές, 

γϊ η προβλεπόμενη ανάπτυξη των επί μέρους σχετικών α¬ 
γορών. η οποία οφείλεται σε ένα ποσοστό στη γήρανση του 
πληθυσμού αλλα και στη βελτίωση των μέσων διάγνωσης 
των ασθενειών αυτών μπορεί να παρακινήσει νέους παρα¬ 
γωγούς να δημιουργήσουν νέα μηχανήματα ή να ενθαρρύ¬ 
νω τους υπάρχοντες να βελτιώσουν τα προϊόντα τους και 
ε:οι να ενισχύσουντις θέσεις τους, 

5; η συνεχής βελτίωση των εναλλακτικών μεθόδων θερα¬ 
πείας (φαρμακολογικές, γονιδιακές μέθοδοι, χειρουργική 
μέθοδος χαμηλής παθολογικής αλλοίωσης) σε σχέση με 
τις παραδοσιακές θεραπείες, που αποτρέπουν μακρές και 
πολυέξοδες παραμονές σε νοσοκομεία, θα ασκήσει αντα- 
γωνισπκή πίεση στις υπάρχουσες αγορές, ακόμη και αν η 
παραδοσιακή χειρουργική αποτελεί, σε μερικές περιπτώ¬ 
σεις τη μονή διέξοδο, 

ε) η χρήση της κεντρομόλου αντλίας - την οποία, επί του 
παρόντος, δεν εμπορεύονται τα συμβαλλόμενα μέρη-κερ¬ 
δίζει συνεχώς έδαφος έναντι των μηχανημάτων καρδιάς - 
πνεύμονα. Επομένως, κατ’ αξιολόγηση των ανωτέρω εκτι- 
θεμεν ων εκτιμαται ότι παρά τα υψηλά μερίδια που θα από¬ 
κτησε. στις επιμέρους εγχώριες σχετικές αγορές των προϊ¬ 
όντων της συγκέντρωσης η εξαγοράζουσα, δεν θα μετα- 
βληθουν σημαντικά οι υπάρχουσες σ' αυτές συνθήκες 


ανταγωνισμού, αφού ο μεν πραγματικός ανταγωνισμός θα 
εξακολουθήσει να είναι ισχυρός, ο δε δυνητικός πάντοτε ε¬ 
φικτός και δεν πρόκειται να εμποδισθεί. 

III. Στις συμφωνίες για την πραγματοποίηση μιας συγκέ¬ 
ντρωσης κατά την έννοια του νόμου είναι σύνηθες οι συμ- 
μετέχουσες σ’ αυτήν επιχειρήσεις να αποδέχονται ορισμέ¬ 
νους περιορισμούς στην ελευθερία δράσης τους στη σχε¬ 
τική αγορά. Οι περιορισμοί αυτοί για να είναι νόμιμοι θα 
πρέπει να συνδέονται άμεσα με τη συγκέντρωση και να εί¬ 
ναι αναγκαίοι για την πραγματοποίησή της, με την έννοια 
ότι αν δεν υπήρχαν, η συγκέντρωση δεν θα μπορούσε να 
πραγματοποιηθεί ή θα μπορούσε με περισσότερο αβέβαι¬ 
ες συνθήκες, με σημαντικά υψηλότερο κόστος, σε μεγαλύ¬ 
τερο χρονικό διάστημα και με σημαντικά λιγότερες πιθα¬ 
νότητες επιτυχίας. 

Στην προκειμένη περίπτωση στην από 23.11.1998 σύμ¬ 
βαση (παράγρ. 5.09) μεταξύ των συμμετεχουσών στη συ¬ 
γκέντρωση επιχειρήσεων, προβλέπεται όρος που συνιστά 
δευτερεύοντα περιορισμό του ανταγωνισμού και με τον 
οποίο επιβάλλεται στηνπωλούσα επιχείρηση ΟΑΜΒΒΟ ΑΒ 
η υποχρέωση, σ’ αυτή και στις συνδεδεμένες μαζί της επι¬ 
χειρήσεις, να μην αναμιχθούν για περίοδο πέντε (5) ετών, 
άμεσα ή έμμεσα, σε οποιαδήποτε επιχείρηση ανταγωνιστι¬ 
κή του τομέα 0\/. 

Ο εν λόγω περιορισμός κρίνεται ότι είναι συναφής με την 
υπό κρίση συγκέντρωση και αναγκαίος για την πραγματο¬ 
ποίησή της, χωρίς να υπερβαίνει τα εύλογα για την επίτευ¬ 
ξη του σκοπού αυτού όρια, σύμφωνα με τα ανωτέρω εκτι¬ 
θέμενα, όπως αυτά έχουν ήδη γίνει δεκτά σε εφαρμογή του 
Κανονισμού (ΕΟΚ) 4064/1989 και των σχετικών ανακοινώ¬ 
σεων της Ευρωπαϊκής Επιτροπής, για τους λόγους αυ¬ 
τούς: 

1. Αποφαίνεται ότι δεν συντρέχει νόμιμος λόγος για να α- 
παγορευθεί η από 8.2.1999 γνωστοποιηθείσα συγκέντρω¬ 
ση. η οποία λαμβάνει χώρα βάσει της από 23.11.1998 σύμ¬ 
βασης πώλησης και μεταβίβασης στην εταιρεία 50ΒΙΝ 
ΒΙΟΜΕϋΙΟΑ 5.ρ.Α. του συνόλου των μετοχών της εταιρεί¬ 
ας ΟΟΒΕ ΟΑΒϋΙΟνΑδΟυΐΑΒ ΙΝΟ καθώς επίσης και επι¬ 
λεγμένων παγίων στοιχείων των εταιρειών ΟΟΒΕ ΕΑΒΟ- 
ΒΑΤΟΒΙΕ5 ίΤϋ, ΟΑΜΒΒΟ ΟπιόΗ, ΟΟΒΕ 3.Α., ΟΟΒΕ ΙΑΒ 
ΕΨΒΟΡ Ν5Βν, ΟΟΒΕ ΙΒΕΒΙΑ, ΟΟΒΕ ΙΑΒΟΒΑΤΟΒΙΕ5 ΙΝ- 
ΤΕΒΝΑΤΙΟΝΑΙ Ι.ΤΟ, ΟΟΒΕ ΙΑΒΟΒΑΤΟΒΙΕ5 ΙΝΤΕΒ- 
ΝΑΤΙΟΝΑΙ ΡΤΥ ίΤϋ. ΟΟΒΕ ΟΑΝΑϋΑ ΠΌ, ΟΟΒΕ ΙΑΒΟ- 
ΒΑΤΟΒΙΕ5 ΚΚ, οι οποίες συνολικά απαρτίζουν τον τομέα 
καρδιοαγγειακών προϊόντων ΟΟΒΕ 0\/ του ομίλου επιχει¬ 
ρήσεων της εταιρείας ΟΑΜΒΒΟ ΑΒ. 

2. Αποφασίζει την επιβολή στην υπαίτια για τη μη εμπρό¬ 
θεσμη γνωστοποίηση της ως άνω συγκέντρωσης και υπό¬ 
χρεη προς τούτο επιχείρηση 50ΒΙΝ ΒΙΟΜΕΩΙΟΑ 5ρΑ προ¬ 
στίμου ύψους δέκα εκατομμυρίων (10.000.000) δραχμών. 

Η απόφαση αυτή εκδόθηκε την 28 Ιουνίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡ. ΑΡΓΎΡΟΠΟΥΛΟΣ ΑΛΕΞ.-ΜΑΡΙΑΤΑΡΑΜΠΙΚΟΥ 

